གོང་ས་ཨོ་རྒྱན་དབང་ཕྱུག་མཆོག་ཀྲོང་གསར་དཔོན་སློབ་པདྨ་བསྟན་འཛིན་གྱི་སྲསམོ་ཨ་ཞེ་རིན་ཆེན་དང་ཀུར་སྟོད་ཁོལ་མ་ལས་ཨིན་མི་ཨམ་ཚེ་དབང་རྒྱས་མོ་གི་སྲསམོ་སྦོམ་ཤོས་ཨ་ཞེ་བརྩོན་འགྲུས་ལྷ་མོའམ་གླེ་མོ་གཉིས་དང་གཅིག་ཁར་གཉེན་སྦྱོར་མཛད་ནུག།ཨམ་ཚེ་དབང་རྒྱས་མོ་འདི་གཏེར་ཆེན་གུ་རུ་ཆོས་ཀྱི་དབང་ཕྱུག་གི་གདུང་བརྒྱུད་ལུག་ཆུ་སྟོད་སྨད་གཉིས་ལས་སྨད་ཉ་ལམ་དུང་ལས་ཨིན།ཨ་ཞེ་རིན་ཆེན་ལས་སྲསམོ་དཔལ་སྒྲོན་དང་དབྱངས་འཛོམས་སྐུ་འཁྲུངས་་ཡོདཔ་དང་ཨ་ཞེ་གླུ་མོ་ལས་སྲསམོ་དབང་མོ་སྲས་འགྱུར་མེད་རྡོ་རྗེ་དང་ཀརྨ་འཕྲིན་ལས་དེ་ལས་འཇིགས་མེད་དབང་ཕྱུག་ཚུ་སྐུ་འཁྲུངས་་ནུག།